రంగనతిట్టు పక్షుల సంరక్షణా కేంద్రం

రంగనతిట్టు పక్షుల సంరక్షణా కేంద్రం కర్ణాటక, మండ్య జిల్లాలోని పక్షుల అభయారణ్యం. సుమారు 40 ఎకరాల్లో విస్తరించి ఉన్న ఈ ప్రాంతం కర్ణాటక రాష్ట్రంలోనే అతి పెద్ద పక్షి సంరక్షణ కేంద్రం. కావేరి నది ఒడ్డున ఆరు చిన్న లంక ప్రాంతాలు ఇందులో ప్రధాన భాగం. ఫిబ్రవరి 15, 2022 నుంచి ఇది అంతర్జాతీయ ప్రాముఖ్యత కలిగిన ఒక పరిరక్షక ప్రాంతంగా (రామ్‌సార్) గుర్తించబడింది. ఇది చారిత్రక పట్టణమైన శ్రీరంగపట్టణం నుంచి 3 కి.మీ దూరంలోనూ, మైసూరు నుంచి 16 కి.మీ దూరంలోనూ ఉంది. 2016-17 మధ్యలో ఈ కేంద్రాన్ని సుమారు 3 లక్షల మంది సందర్శించారు.

 మూలాలు